CELEX: 61971CJ0088
Language: da
Date: 1972-06-28
Title: Domstolens Dom (Første Afdeling) af 28. juni 1972. # Henri Brasseur mod Europa-Parlamentet. # Sag 88-71.

DOMSTOLENS DOM (FØRSTE AFDELING)
      AF 28. JUNI 1972
      
         Henri Brasseur
      
      
         mod Europa-Parlamentet
      
      Sag 88/71
      Processprog: Fransk
      
      Angående:
      Annullation af Europa-Parlamentets afgørelse om besættelse af den stilling, som omtales i meddelelse om intern udvælgelsesprøve nr. C 40 af 24. marts 1971.
      Domskonklusion:
      Sagsøgte frifindes.
      Generaladvokatens forslag til afgørelse:
      Det af Brasseur indgivne søgsmål kan antages til realitetsbehandling, og der bør gives ham medhold i hans påstand. Beslutningen om at udnævne en anden ansøger til den stilling som kontorist i lønklasse C 3/C 2, som skulle besættes ved udvælgelsesprøven, bør følgelig annulleres.
      Sammendrag
      
               1.
            
            
               Tjenestemand — ansœttelse — udførte opgaver — uegnethed — adgang til en anden stilling — tilstedelighed
               (Vedtœgten for EF's tjenestemand, artikel 27)
            
         
               2.
            
            
               Tjenestemand — akter vedrørende de enkelte tjenestemand — formål
               (Vedtœgten for EF's tjenestemand, artikel 26)
            
         
               3.
            
            
               Tjenestemand — ansœttelse — liste over egnede ansøgere — opstillingsorden — egnethed med hensyn til opgaverne — forrang
               (Vedtœgten for EF's tjenestemand, artikel 30)
            
         
               1.
            
            
               Den omstændighed, at ansættelsesmyndigheden giver en tjenestemand, der er blevet egnet til at udføre de ham oprindeligt tildelte opgaver, mulighed for at overtage en anden stilling, som svarer til hans evner og færdigheder, kan ikke betragtes som en ulovlig foranstaltning, for så vidt Vedtægtens bestemmelser om ansættelse af tjenestemænd overholdes.
            
         
               2.
            
            
               Udfærdigelsen af akter vedrørende de enkelte tjenestemænd har til formål at sikre tjenestemændenes ret til forsvar ved at forhindre, at afgørelser fra ansættelsesmyndigheden vedrørende deres tjenesteretlige stilling og karriere træffes på grundlag af omstændigheder ved deres adfærd, der ikke er omtalt i deres akter.
            
         
               3.
            
            
               Såfremt det for at afgøre den enkelte ansøgers egnethed er nødvendigt at tage hensyn til det samlede antal points, han har opnået, kan man ikke overse den betydning, som ved denne vurdering tilkommer de points, der vedrører egnetheden med hensyn til opgaverne.
               Valget af en ansøger, som ikke er blandt de første på den af udvælgelseskomiteen udfærdigede egnethedsliste, men som har opnået det største antal points for egnethed med hensyn til opgaverne, kan være berettiget i tjenestens interesse.